**Macmillan Publishers Ltd**, tamén coñecida como **The Macmillan Group**, é unha editorial británica e unha das cinco grandes editoriais en inglés.

Historia
--------

  

### Século XIX

Fundada en Londres en 1843 polos irmáns Daniel e Alexander MacMillan, orixinarios da illa de Arran en Escocia, comezaron publicando obras de autores como Charles Kingsley, Thomas Hughes, Christina Rossetti, Matthew Arnold, Lewis Carroll, Alfred Tennyson, Thomas Hardy e Rudyard Kipling. Axiña se tornaron líderes de vendas en Gran Bretaña. Outros escritores importantes publicados a finais do XIX e principios do XX por Macmillan incluíron a W. B. Yeats, Rabindranath Tagore, Nirad C. Chaudhuri, Seán O'Casey, Charles Morgan, Hugh Walpole, Margaret Mitchell, C. P. Snow, Rumer Godden, Ram Sharan Sharma e John Maynard Keynes. 

Ademais da literatura, a compañía creou títulos como a revista *Nature* (1869), o *Grove Dictionary of Music and Musicians* (1877) e o Dicionario de economía política de Sir Robert Harry Inglis Palgrave (1894).

Este logotipo apareceu na biografía de Leslie Stephen de Alexander Pope, publicada por Macmillan & Co en Londres en 1880

> George Edward Brett abriu a primeira oficina de **Macmillan** nos Estados Unidos en 1869 (en Nova York) e Macmillan vendeu a súa oficina de operacións para a familia Brett en 1896, o que resultou na creación dunha empresa estadounidense tamén chamada Macmillan Company.
> 
> 

### Século XX

Aínda coa escisión da compañía estadounidense da súa empresa matriz en Inglaterra, George Brett, Jr. e o neto de Daniel Macmillan, Harold, seguían sendo amigos persoais íntimos. **Macmillan Publishers** volveu entrar no mercado estadounidense en 1954 baixo o nome de St. Martin's Press.

Macmillan do Canadá foi fundada en 1905; Maclean-Hunter adquiriu a compañía en 1973. Despois de numerosas fusións, Macmillan Canada disolveuse en 2002 despois de que John Wiley & Co. a adquirise.

O primeiro ministro do Reino Unido de 1957 a 1963, Harold Macmillan, era neto de Daniel, co-fundador da editorial xunto ao seu irmán Alexander, e despois da súa xubilación da política en 1964 ocupou o cargo de presidente da empresa, exercendo até a súa morte en decembro de 1986. Estivo na empresa familiar como socio de 1920 a 1940 (cando chegou a ser ministro subalterno) e de 1945 a 1951, mentres estivo na oposición no Parlamento.

O alemán Holtzbrinck Publishing Group comprou a empresa en 1999.

### Século XXI

Cabina da conferencia 2008
Pearson adquiriu o nome Macmillan en América en 1998, tras a compra do grupo educativo e profesional Simon & Schuster (que incluía varias propiedades de Macmillan). Holtzbrinck mercoullo en 2001. McGraw-Hill segue a comercializar o seu material escolar a través de títulos de escola primaria baixo a súa marca Macmillan/McGraw-Hill. As operacións estadounidenses de Holtzbrinck Publishing cambiaron o seu nome a Macmillan en outubro de 2007. O seu selo de publicación de son cambiou o seu nome de Audio Renaissance a Macmillan Audio, mentres que o seu brazo de distribución foi renomeado de Von Holtzbrinck Publishers Services a Macmillan Publishers Services.

Notas
-----

1. ↑   (en inglés) «Where we have come from.» Web oficial. Consultado o 7 de marzo de 2015.
2. ↑  "About: Macmillan Publishers". *dbpedia.org* (en portugués, inglés, catalán, castelán, e italiano). Consultado o 2022-07-20.
3. ↑   "BBC - History - Historic Figures: Harold Macmillan (1894 - 1986)". *www.bbc.co.uk* (en inglés). Consultado o 2022-07-20.
4. ↑  "Historic figures; Harold Macmillan (1894–1986)". *www.bbc.co.uk BBC* (en inglés).
5. 1 2 3 4  Milliot, Jim; Publishers Weekly (9 de outubro de 2007). "Holtzbrinck's U.S. Arm Now Macmillan". Consultado o 17 de outubro de 2018.
6. ↑  *Librería*, Miscellaneous; Allbusiness.com
7. ↑  "News Briefs: Macmillan Rebrands Higher Education Division". *Publishers Weekly*. 30 de decembro de 2011. Consultado o 17 de outubro de 2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Macmillan Publishers Modificar a ligazón no Wikidata*** |

### Ligazóns externas

* Macmillan Publishers Páxina oficial

|  |  |
| --- | --- |
| Control de autoridades | 
* Wd: Q2108217
* WorldCat
* VIAF: 146646454
* BIBSYS: 1033157
* EBID: ID
* GND: 16282130-X
* ISFDB: 6947
* ISNI: 0000 0004 0374 1701
* LCCN: n85149801
* LEI: 529900P5GHRFLZ9ZS233
* NKC: ko2004239120
* OpenCorporates: 02063302
* PTBNP: 1245867
* SUDOC: 070202257

 |